Festa de i Veneti

[right|200px|thumb|El cussìdito ''tanko'' uxà dai [Serenisimi par l'asalto al canpanil de San Marco, in mostra a ła Festa dei Veneti a Sitadeła el 3 setenbre 2006]]
La **Festa dei Veneti** xe na manifestasiòn organixà da l'asociasiòn Raixe Venete a partir dal 2004 a Sitadeła, che se dichiara puramente culturałe e, quindi apołitega.

El fin de sta festa xe queło de rimarcàre e raprexentae el Veneto e ła so culturaein tuti i so aspèti, fasendo uxo del slogan: "Insieme co łe nostre tradisión contro łe nostre divixión"
.

Durante ła festa se pòłe catàr prodòti tipèghi de ła rejón e cansón rap in łéngua veneta.

El sentro de ła manifestasión xe el palco, sòra el cuało sensa alcuna interusión, se exibise ed intervien on mucio de persone e grupi el cui operà xe insentrà so ła łéngua veneta.

Vien anca svòlta na paràda datòrno a łe mure de ła sità de grupi co cartełi a favór de łengòa e cultura veneta, de grupi de rievocasión storega e de grupi culturałi de ogni xenàre.

I organixadóri stima che 'nteła prima edisión gabia partisipà 10&nbsp;000 persone cresùde a 30&nbsp;000 inte l' edisión 2006.

Ma pròpio in sta ultima edisión, ła prexensa del cussìdito *Tanko*, el mexo utiłixà inte el 1997 dai Serenissimi par asaltàre el canpanil de San Marco, gà fato nàsare discusión e dùbi riguàrdo a łe tendense połiteghe dei organixadóri de ła festa.

Inte el edisión 2007 ghe xe stà na cołaborasión co alcune raltà culturałi e połiteghe catałane e xe stà egualià anca el numàro de partisipanti prexenti a l'edisión presedente.

Infine, inte l'edisión 2009 infra łe varie Istitusión locałi e nasionałi, gà portà i so sałudi el sìndaco de Roncade (del Partio Democratego) e el ministro, adeso governadór del Veneto, Luca Zaia.

L'edisión 2010 gà rejistrà un vasto consenso infra ła popołasión, co sirca 50&nbsp;000 vixitadóri,
spetadóri e partesipanti. Na edision che gà susità numeroxe discusión sui jornałi par ła posibiłità de ripetàr,
en un'urna ricostruìa storigamente el voto plebisitario del 1866, che gà xontà el Veneto a l'Itałia co rexultadi bulgàri e poco ciàri.

## Cronołogia de łe feste
* 2004, 05 setenbre, http://www.raixevenete.net/festa_dei_veneti_5settembre2004_ok.asp&#91;1&#93; 
* 2006, 01/02/03 setenbre, http://www.raixevenete.net/festa_dei_veneti_2006.asp&#91;2&#93; 
* 2007, 07/08/09 setenbre, http://www.raixevenete.net/festa_dei_veneti_2007.asp&#91;3&#93; 
* 2008, 05/06/07 setenbre, http://www.raixevenete.net/festa_dei_veneti_2008.asp&#91;4&#93;
* 2009, 04/05/06 setenbre, http://www.raixevenete.net/festa_dei_veneti_2009.asp&#91;5&#93; 
* 2010, 03/04/05 setenbre, http://www.raixevenete.net/festa_dei_veneti_2010.asp&#91;6&#93; 
* 2011, 02/03/04 setenbre, http://www.raixevenete.net/festa_dei_veneti_2011.asp 
* 2012, 31 agosto 01/02 setenbre, http://www.raixevenete.net/festa_dei_veneti_2012.asp 
* 2013, 06/07/08 setenbre, http://lnx.raixevenete.com/festa-dei-veneti-2013/ 
* 2014, 05/06/07 setenbre
* 2015, 04/05/06 setenbre
* 2016, 02/03/04 setenbre
* 2017, 09/10 setenbre
* 2018, 08/09 setenbre

## Note


## Linganbi foresti

* Va al Sito uficiałe 

## Video
* Festa dei Veneti del 2006, co espoxision del Tanko dei Serenisimi 
* Video so ła mostra "Gli dei del Veneto" del 2006